Як падкрэсліў у сваім выступленні на выніковай калегіі міністэрства яго кіраўнік Барыс Святлоў, “у 2017 годзе неабходна актывізаваць работу па стварэнні арганізацый культуры змешанага тыпу і наданні клубным установам статусу юрыдычных асоб, прыняць вычарпальныя меры па захаванні колькасці існуючых клубных фарміраванняў”. Таксама актуальнай задачай, на думку Святлова, застаецца забеспячэнне нестацыянарнага культурнага абслугоўвання жыхароў сельскіх населеных пунктаў. Але ж 15,3 % раёнаў рэспублікі сёння не забяспечаны транспартнымі сродкамі — аўтаклубамі.